4. 3. budgetopfølgning 2022 (Åben)
Tidl. politisk behandling
Forventet sagsgang
Fagudvalg, ØK, BY
Lovgrundlag
SAGENS INDHOLD
Byrådet skal i denne sag tage stilling til 3. budgetopfølgning 2022 – herunder forslag 
til tillægsbevillinger.
Job og Økonomi udarbejder efter 1., 2. og 3. kvartal en samlet budgetopfølgning for Favrskov Kommune.
I budgetopfølgningen vurderes de forventede udgifter og indtægter i forhold til budgettet for 2022.
Budgetopfølgningen indeholder også en særskilt opgørelse over Favrskov Kommunes overholdelse af det 
oprindelige budget til serviceudgifter. Hvis kommunerne samlet set ikke overholder servicerammen, skal 
kommunerne ifølge statens sanktionslovgivning betale en del af bloktilskuddet tilbage.
Budgetopfølgningen afsluttes med en samlet oversigt, der viser det forventede regnskabsresultat for 2022.
VURDERING
3. budgetopfølgning indeholder en vurdering af følgende fem områder:

Områder der ikke giver anledning til forslag om tillægsbevillinger, men som følges tæt pga. udviklingen 
på området (observationsområder)

Forslag til tillægsbevillinger og budgetomplaceringer

Vurdering af forbrug af opsparede midler i decentraliseringsaftaler mv.

Opgørelse af de samlede serviceudgifter

Status på anlægsforbruget i 2022
Observationsområder
Udgifter til henholdsvis ukrainske flygtninge samt Covid-19 indgår fortsat som observationsområder. 
Ligeledes er handicap- og psykiatriområdet nævnt som et observationsområde i 2023.
Vedrørende udgifter til ukrainske flygtninge har Favrskov Kommune modtaget en foreløbig kompensation 
på 2,0 mio. kr. Den endelige kompensation forhandles mellem regeringen og KL ved årets udgang. Der 
forventes på nuværende tidspunkt serviceudgifter i størrelsesordenen 8-10 mio. kr. i 2022. Merudgifterne 
vedrører primært indretning og drift af flygtningeboliger, merudgifter til modtageklasser samt merudgifter til 
børn i daginstitutioner.
Vedrørende Covid-19 har Favrskov Kommune modtaget 5,277 mio. kr. i kompensation medio 2022. Det 
må forventes, at udgifterne til Covid-19 vil være stigende i 4. kvartal 2022. Derfor er der stor usikkerhed om 
udgifternes størrelse.
Handicap- og psykiatriområdet er nævnt som et observationsområde i 2023. På handicap- og 
psykiatriområdet er der udarbejdet en prognose vedrørende udgifterne i 2023. Prognosen er primært 
baseret på den forventede tilgang af borgere fra børneområdet i 2023 og en faglig vurdering af den 
nødvendige indsats til borgerne. Prognosen viser forventede merudgifter på ca. 8 mio. kr. i 2023.
Byråd
29. november 2022  19:00
[adresse]: EMN-2022-00282
Dok-ID: 3441275
Sagsbehandler: sve
Tillægsbevillinger og budgetomplaceringer
I 3. budgetopfølgning 2022 foreslås en samlet tillægsbevilling på 5,5 mio. kr. i 2022.
Den samlede tillægsbevilling indeholder bl.a. øgede udgifter til flere børn i dagtilbud, fritidstilbud og 
efterskoler. Modsat reduceres budgettet som følge af færre borgere i plejeboliger end forventet.
Der foreslås i budgetopfølgningen endvidere tillægsbevillinger til forventede merudgifter på handicap- og 
psykiatriområdet samt merudgifter til arbejdsskader.
Udover forslagene til tillægsbevillinger indeholder budgetopfølgningen ligeledes enkelte forslag om 
budgetomplaceringer.
Vurdering af forbrug af opsparede midler i decentraliseringsaftaler mv.
På de områder, hvor der overføres overskud og underskud mellem årene, er forventningen ved 3. 
budgetopfølgning 2022, at der anvendes i alt 28,0 mio. kr. af de overførte overskud fra tidligere år.
I budgettet for 2022 er der afsat en budgetramme på 21,4 mio. kr. til institutionernes forbrug af opsparede 
overskud. Institutionernes forbrug af opsparede overskud påvirker dermed Favrskov Kommunes samlede 
serviceudgifter med forventede merudgifter på 6,6 mio. kr. i forhold til budgettet.
Det forventede forbrug skal ses i lyset af, at institutioner mv. ikke fuldt ud er kompenseret for stigende 
priser. Den seneste vurdering fra KL er, at priserne i 2022 er steget med yderligere 1,4 mia. kr. på landsplan, 
hvilket svarer til ca. 11,5 mio. kr. i [adresse]. Regeringen har tilkendegivet, af kommunerne ikke får 
kompensation herfor.
Serviceudgifter
Det foreslås i 3. budgetopfølgning 2022, at der gives tillægsbevilling til serviceudgifter på i alt 4,6 mio. kr., 
hvilket udgør størstedelen af det samlede forslag til tillægsbevillinger på i alt 5,5 mio. kr.
Der er tidligere givet tillægsbevillinger til serviceudgifter i 2022 på 35,1 mio. kr. primært som følge af nye 
pris- og lønskøn. De samlede tillægsbevillinger til serviceudgifter inkl. 3. budgetopfølgning 2022 udgør 
dermed 39,7 mio. kr.
Jf. ovenstående forventes et forbrug på 6,6 mio. kr. på områder med overførselsadgang udover den afsatte 
ramme hertil.
Det samlede forventede merforbrug på serviceudgifterne kan således opgøres til 46,3 mio. kr. i 2022, jf. 
nedenstående opgørelse. Beløbet er eksklusive udgifter til ukrainske flygtninge.
Som følge af lovændringer, ændret pris- og lønregulering mv. er kommunernes serviceramme løftet i 2022. 
Favrskov Kommunes forventede løft udgør 32,6 mio. kr. Servicerammen er opgjort eksklusive det 
forventede løft heraf som følge af ukrainske flygtninge.
Det samlede forventede merforbrug i forhold til den korrigerede serviceramme udgør således 13,7 mio. kr.
Vurdering af serviceudgifter i 2022
+ = merudgift
- = mindreudgift
Mio. kr.
Afgivne tillægsbevillinger i 2022 (inden 3. budgetopfølgning)
35,1
Forslag til udvidelse af budgettet til serviceudgifter i 3. 
budgetopfølgning 2022
4,6
Forventet merforbrug af opsparede midler (decentraliseringsaftaler 
mv.) i forhold til den budgetterede ramme
6,6
Forventet merforbrug på serviceudgifter i alt
46,3
Forventet løft af servicerammen (inkl. covid-19 og udgifter til 
ukrainske flygtninge)
-32,6
Forventet merforbrug på serviceudgifter i alt
13,7
Anlæg
I forbindelse med budgetopfølgningen er det forventede forbrug på anlægsprojekter på det 
skattefinansierede område vurderet.
Det oprindelige budget 2022 udgør 108,0 mio. kr. på det skattefinansierede område. Der er overført 
rådighedsbeløb på i alt 165,2 mio. kr. fra tidligere år til færdiggørelse af allerede igangsatte 
anlægsprojekter. Hertil kommer, at der tidligere er givet tillæg til rådighedsbeløb på 2,0 mio. kr. Det samlede 
korrigerede anlægsbudget i 2022 på det skattefinansierede område (ekskl. jordforsyning og ældreboliger) 
udgør dermed 275,2 mio. kr.
Der forventes et forbrug i 2022 på anlægsprojekterne på det skattefinansierede område på ca. 123,6 mio. 
kr. Såfremt det forventede forbrug realiseres, vil der være et merforbrug på anlægsprojekterne på 15,6 mio. 
kr. i forhold til det oprindelige budget for 2022, hvilket kan finansieres af overførte rådighedsbeløb og 
tillægsbevillinger.
Det foreslås i budgetopfølgningen, at det afsatte rådighedsbeløb på 550.000 kr. til indkøb af motorer til 
barnevogne i dagplejen fremrykkes fra 2023 til 2022, og at der gives en anlægsbevilling hertil.
Det foreslås endvidere, at der gives en anlægsbevilling på -5,914 mio. kr. til en del af indtægterne fra 
branden på [adresse] i Hadsten. Indtægterne er anvendt som finansiering til forskellige anlægsprojekter, 
men der er endnu ikke formelt givet anlægsbevilling hertil med henblik på aflæggelse af regnskab.
ØKONOMI
De bevillingsmæssige konsekvenser på driften (eksklusive budgetneutrale omplaceringer) fremgår af 
nedenstående tabel.
Udvalg (1.000 kr.)
2022
2023-26
Økonomiudvalget
3.474
0
Teknik- og Miljøudvalget
0
0
Børne- og Skoleudvalget
3.405
0
Social- og Sundhedsudvalget
470
0
Arbejdsmarkedsudvalget
0
0
Kultur- og Fritidsudvalget
-1.894
0
Planudvalget
0
0
I alt
5.455
0
Note: Minus angiver mindreforbrug, som tilføres kassebeholdningen.
INDSTILLING
Direktøren for Job og Økonomi indstiller til Byrådet:
1.
At der inden for Økonomiudvalgets område gives en tillægsbevilling på 3.474.000 kr., som 
finansieres af kassebeholdningen.
2.
At der inden for Børne- og Skoleudvalgets område gives en tillægsbevilling på 3.405.000 kr., som 
finansieres af kassebeholdningen.
3.
At der inden for Social- og Sundhedsudvalgets område gives en tillægsbevilling på 470.000 kr., som 
finansieres af kassebeholdningen.
4.
At der inden for Kultur- og Fritidsudvalgets område gives en tillægsbevilling på -1.894.000 kr., som 
tilføres kassebeholdningen.
5.
At budgetomplaceringerne godkendes.
6.
At der gives en anlægsbevilling på 550.000 kr. til indkøb af motorer til barnevogne i dagplejen 
finansieret af det afsatte rådighedsbeløb, der fremrykkes fra 2023 til 2022.
7.
At der gives et tillæg på -5,914 mio. kr. til anlægsbevillingen vedrørende indtægter fra 
forsikringssummen fra branden på [adresse] i Hadsten. Anlægsbevillingen finansieres af det afsatte 
rådighedsbeløb.
BESLUTNING
Social- og Sundhedsudvalget, 8. november 2022:
Fraværende: Ingen
Ad 3. og 5. Indstilles godkendt.
Børne- og Skoleudvalget, 8. november 2022:
Fraværende: Ingen
Ad 2., 5. og 6. Indstilles godkendt.
Arbejdsmarkedsudvalget, 9. november 2022:
Fraværende: Ingen
Taget til efterretning.
Teknik- og Miljøudvalget, 9. november 2022:
Fraværende: Ingen
Orienteringen taget til efterretning.
Kultur- og Fritidsudvalget, 10. november 2022:
Fraværende: Ingen
Ad 4. Indstilles godkendt.
Plan- og Landdistriktsudvalget, 10. november 2022:
Fraværende: Ingen
Orienteringen taget til efterretning.
Økonomiudvalget, 22. november 2022:
Fraværende: Ingen
Punkt 1-7 indstilles godkendt. 
Byrådet, 29. november 2022:
Fraværende: Freddy Nilsson og Line Danielsen
Godkendt.
Bilag
1.
3. budgetopfølgning 2022 - notat (3434121)
